ธปท.เอาจริงคุมหนี้คาดสรุปได้ในก.ค.นี้
ธปท.คาดเดือน ก.ค.นี้ได้ข้อสรุปที่ชัดเจน คุมการก่อหนี้ครัวเรือนโดยเฉพาะประชาชนกลุ่มเสี่ยงก่อหนี้สูงเกินตัว
30 มิ.ย. 2560

ธปท.คาดเดือน ก.ค.นี้ได้ข้อสรุปที่ชัดเจน คุมการก่อหนี้ครัวเรือนโดยเฉพาะประชาชนกลุ่มเสี่ยงก่อหนี้สูงเกินตัวนางฤชุกร สิริโยธิน รองผู้ว่าการด้านเสถียรภาพสถาบันการเงิน ธนาคารแห่งประเทศไทย (ธปท.) เปิดเผยว่า ธปท.กำลังจะออกประกาศของ ธปท.เพื่อมาควบคุมการก่อหนี้ของประชาชนเพื่อดูแลระดับหนี้ครัวเรือนจริง แต่ยังไม่มีข้อสรุปว่าจะคุมวงเงินการกู้ต่อ รายไม่เกิน 1.5 เท่าของรายได้ต่อเดือน หรือจะคุมครัวเรือนกลุ่มใด หรือคนที่มีรายได้ระดับใดบ้าง เพราะขณะนี้ยังไม่มีข้อสรุปที่ชัดเจน เพราะอยู่ระหว่างรับฟังความคิดเห็นของผู้เกี่ยวข้อง เมื่อรับฟังความคิดเห็นเสร็จก็จะออกประกาศเป็นฉบับสุดท้ายเพื่อประกาศบังคับใช้ในราชกิจจานุเบกษาต่อไป"คาดว่าในเดือน ก.ค.นี้ น่าจะได้ ข้อสรุปที่จะดูแลหนี้ครัวเรือนในหลายจุด ทั้งการส่งเสริมความรู้ทางการเงินของประชาชน ที่ต้องแก้ปัญหาความเข้าใจทางการเงินด้านต่างๆ ของประชาชน ที่เดิมเราออกโครงการคลินิกแก้หนี้ไปแล้วส่วนหนึ่ง และประกาศที่เรากำลังจะออกจะเป็นการคุมการก่อหนี้เพื่อดูแลระดับหนี้ครัวเรือนไม่ให้สูงเกินไป แต่จะคุมหนี้ครัวเรือนกลุ่มไหน กลุ่มรายได้เท่าไร อีกทั้งจะมีมาตรการอะไรที่จะมาดูแลประชาชนให้ไม่ก่อหนี้เกินตัว" นางฤชุกร กล่าว